મળતી વિગત મુજબ ધ્રોલ શહેરના સુધરાઈ પાસેના વિસ્તારમાં રહેતા અબુભાઈ કામોરા નામના 65 વર્ષના વૃદ્ધને ગત રવિવારે તાવ આવ્યા બાદ ધ્રોલ સરકારી હોસ્પિટલમાં ત્રણ દિવસથી સારવાર લેતા હતા અને શિખાવ તબીબો દ્વારા ઇન્જેકશન આપીને દર્દીને ઘરે મોકલી દેવામાં આવતા હતા, યોગ્ય નિદાન ન કરવાના કારણે અબુભાઈની તબીયત વધુ લથડતા તાકીદે જામનગર જી. જી. હોસ્પિટલમાં સારવારમાં ખસેડવામાં આવ્યા બાદ ફરજ પરના તબીબોએ તાત્કાલિક સારવાર કર્યા બાદ તમામ રીપોર્ટ કર્યા હતા પરંતુ સારવાર કારગત ન નીવડતા ટૂંકી સારવાર દરમિયાન મોત નિપજયું હતું અને મૃતકના પરિવારને ફરજ પરના તબીબોએ જણાવ્યું હતું કે, ઝેરી મેલેરિયાના કારણે અસર વધી જવાથી મોત નિપજયું હોવાનું જણાવ્યું હતું.